Germaniya kansleri nemis fuqarolari qo‘lga olinishiga javoban Turkiya bilan savdoni cheklashni va’da qildi

Germaniya kansleri Angela Merkel nemis fuqarolari qo‘lga olinishiga javoban Turkiya bilan savdoni cheklashni va’da qildi. Bu haqda “Yevropeyskaya pravda” xabar bermoqda.

“Turkiya bilan umumiy iqtisodiy hamkorligimizni yanada ko‘proq qisqartirish va loyihalarni sinchiklab o‘rganishimizga to‘g‘ri keladi”, — dedi Merkel nemis fuqarolari ozod etilishiga qanday erishmoqchi ekanligi haqidagi savolga javoban.
Germaniya TIVga ko‘ra, Turkiya davlat to‘ntarishiga urinishda gumon qilib, hibsga olgan 50 ming kishidan kamida 55 nafari nemis fuqaroligiga ega. Ulardan 12 kishi siyosiy mahbus sanaladi.